CELEX: 32020R0565
Language: fi
Date: 2020-02-13 00:00:00
Title: Komission delegoitu asetus (EU) 2020/565, annettu 13 päivänä helmikuuta 2020, delegoidun asetuksen (EU) 2019/934 oikaisemisesta rypäletuotteiden varastojen kaupan pitämistä koskevien siirtymäjärjestelyjen osalta

24.4.2020   
               
               
                  FI
               
               
                  Euroopan unionin virallinen lehti
               
               
                  L 129/1
               
            
         KOMISSION DELEGOITU ASETUS (EU) 2020/565,
         annettu 13 päivänä helmikuuta 2020,
         delegoidun asetuksen (EU) 2019/934 oikaisemisesta rypäletuotteiden varastojen kaupan pitämistä koskevien siirtymäjärjestelyjen osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 75 artiklan 2 kohdan ja 80 artiklan 4 kohdan,
         sekä katsoo seuraavaa:
         
                     (1)
                  
                  
                     Komission delegoidulla asetuksella (EU) 2019/934 (2) korvataan ja kumotaan komission asetus (EY) N:o 606/2009 (3). Delegoidun asetuksen (EU) 2019/934 julkaisemisen jälkeen havaittiin tekstin kaikissa kieliversioissa oleva virhe.
                  
               
                     (2)
                  
                  
                     Virhe koskee delegoidun asetuksen (EU) 2019/934 15 artiklassa säädettyjä siirtymäjärjestelyjä rypäletuotteiden varastojen kaupan pitämistä varten. Asetusta (EY) N:o 606/2009 sovellettiin 6 päivään joulukuuta 2019. Delegoitu asetus (EU) 2019/934 tuli voimaan 27 päivänä kesäkuuta 2019. Jotta toimijoilla olisi riittävästi aikaa mukautua uusiin sääntöihin, kyseisen asetuksen soveltamispäiväksi päätettiin asettaa 7 päivä joulukuuta 2019.
                  
               
                     (3)
                  
                  
                     Delegoidun asetuksen (EU) 2019/934 15 artiklassa säädettyjen siirtymäjärjestelyjen tarkoituksena oli näin ollen sallia asetuksen (EY) N:o 606/2009 mukaisesti ennen delegoidun asetuksen (EU) 2019/934 soveltamispäivää tuotettujen rypäletuotteiden saattaminen markkinoille. Kyseisessä 15 artiklassa viitataan kuitenkin delegoidun asetuksen (EU) 2019/934 voimaantulopäivään eikä sen soveltamispäivään. Tämän tahattomana seurauksena vuoden 2019 uuden sadon rypäletuotteita, jotka on tuotettu asetuksen (EY) N:o 606/2009 mukaisesti, ei voida pitää markkinoilla, jos ne on tuotettu asetuksen voimaantulopäivänä tai sen jälkeen.
                  
               
                     (4)
                  
                  
                     Jotta 27 päivän kesäkuuta ja 6 päivän joulukuuta 2019 välisenä aikana asetuksen (EY) N:o 606/2009 mukaisesti tuotettuja rypäletuotteita voitaisiin pitää kaupan, delegoidun asetuksen (EU) 2019/934 15 artiklassa säädettyjä siirtymäjärjestelyjä olisi oikaistava siten, että ne kattavat mainitun ajanjakson.
                  
               
                     (5)
                  
                  
                     Sen vuoksi delegoitu asetus (EU) 2019/934 olisi oikaistava.
                  
               
                     (6)
                  
                  
                     Delegoidussa asetuksessa (EU) 2019/934 oleva virhe vaatii oikaisun, jotta 27 päivän kesäkuuta ja 6 päivän joulukuuta 2019 välisenä aikana tuotettuja rypäletuotteita voidaan pitää kaupan. Sen vuoksi tätä oikaisuasetusta olisi sovellettava takautuvasti 27 päivästä kesäkuuta 2019,
                  
               ON HYVÄKSYNYT TÄMÄN ASETUKSEN:
         
            1 artikla
            Delegoidun asetuksen (EU) 2019/934 15 artikla korvataan seuraavasti:
            
               
                  ”15 artikla
                  Siirtymäjärjestelyt
                  Ennen tämän asetuksen soveltamispäivää kyseistä päivämäärää ennen voimassa olleiden sääntöjen mukaisesti valmistettujen rypäletuotteiden varastot voidaan luovuttaa käytettäväksi ihmisravintona.”
               
            
         
         
            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 27 päivästä kesäkuuta 2019.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä helmikuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 347, 20.12.2013, s. 671.
         
            (2)  Komission delegoitu asetus (EU) 2019/934, annettu 12 päivänä maaliskuuta 2019, Euroopan parlamentin ja neuvoston asetuksen (EU) N:o 1308/2013 täydentämisestä viininviljelyalueiden, joilla alkoholipitoisuutta voi lisätä, rypäletuotteiden valmistukseen ja säilytykseen sovellettavien sallittujen viininvalmistusmenetelmien ja sovellettavien rajoitusten, sivutuotteiden vähimmäisalkoholipitoisuuden ja sivutuotteiden poistamisen sekä OIV:n viininvalmistusmenetelmien käytännesäännöstön osioiden julkaisemisen osalta (EUVL L 149, 7.6.2019, s. 1).
         
            (3)  Komission asetus (EY) N:o 606/2009, annettu 10 päivänä heinäkuuta 2009, neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta (EUVL L 193, 24.7.2009, s. 1).